**Azərbaycan Respublikasının İnzibati Xətalar Məcəlləsində dəyişiklik edilməsi barədə**

AZƏRBAYCAN RESPUBLİKASININ QANUN LAYİHƏSİ

Azərbaycan Respublikasının Milli Məclisi Azərbaycan Respublikası Konstitusiyasının 94-cü maddəsinin I hissəsinin 17-ci bəndini rəhbər tutaraq, **qərara alır:**

**Maddə 1**. Azərbaycan Respublikasının İnzibati Xətalar Məcəlləsində (Azərbaycan Respublikasının Qanunvericilik Toplusu, 2016, № 2 (I kitab), maddə 202, № 3, maddələr 397, 403, 429, № 4, maddələr 631, 647, 654, № 5, maddələr 835, 846, № 6, maddələr 997, 1010, № 7, maddələr 1247, 1249, № 10, maddə 1608, № 11, maddələr 1769, 1774, 1781, 1783, 1786, 1788, № 12, maddələr 1984, 2000, 2009, 2024, 2049; 2017, № 1, maddə 21, № 2, maddələr 139, 147, 152, 162, № 3, maddələr 331, 344, № 5, maddələr 698, 701, 734, 749, 754, № 6, maddələr 1020, 1033, 1036, № 7, maddələr 1273, 1296, 1297, 1299, № 11, maddələr 1964, 1966, 1969, 1979, № 12 (I kitab), maddələr 2214, 2217, 2220, 2233, 2237, 2240, 2253, 2256, 2266; 2018, № 1, maddə 19, № 2, maddələr 160, 162, 163, № 3, maddələr 383, 401, 404, № 4, maddə 646, № 5, maddələr 857, 860, 862, 876, 883, № 6, maddələr 1153, 1188, № 7 (I kitab), maddələr 1435, 1437, 1438, № 10, maddə 1963, № 11, maddələr 2188, 2191, 2214, 2217, 2231, № 12 (I kitab), maddələr 2473, 2475, 2499, 2507, 2512, 2522; 2019, № 1, maddələr 4, 6, 15, 18, 23, 44, № 3, maddələr 374, 389, № 4, maddələr 579, 581, 587, 595, № 5, maddələr 791, 800, 803, 804, 813, № 6, maddələr 992, 998, 1007, № 7, maddə 1193, № 8, maddələr 1364, 1367, 1368, 1381, 1383, № 11, maddələr 1682, 1686, 1696, № 12, maddələr 1883, 1900; 2020, № 3, maddə 222, № 5, maddələr 505, 515, 519, № 6, maddələr 670, 672, 681, № 7, maddələr 838, 841, 846, 854, № 8, maddələr 1008, 1011, № 9, maddə 1138, № 11, maddələr 1332, 1333, 1336, № 12 (I kitab), maddələr 1432, 1440; 2021, № 4, maddə 306, № 5, maddə 428, № 6 (I kitab), maddələr 535, 541, 546, 560, № 7, maddələr 701, 705, 711, № 8, maddə 894, № 11, maddə 1208, № 12, maddə 1306; 2022-ci il, № 1, maddə 2; 2021-ci il, № 12, maddə 1334; 2022-ci il, № 2, maddə 89, (“Azərbaycan” qəzeti, 12 aprel 2022-ci il, № 74) aşağıdakı dəyişikliklər edilsin:

1. 253-cü maddə üzrə:

1.1. maddənin adında “meşə sahələrində” sözləri “meşə fondu sahələrində” sözləri ilə əvəz edilsin;

1.2. 253.1-ci maddənin dispozisiyasında "meşə fondunda" sözləri “meşə fondu sahələrində” sözləri ilə əvəz edilsin, “və ya zədələnməsinə” (birinci halda) sözləri çıxarılsın;

1.3. aşağıdakı məzmunda 253.1-1-ci maddəsi əlavə edilsin:

 "253.1-1. Meşəqırma bileti (orderi) olmadan meşə fondunda kökdən kəsilmiş, həmçinin külək, qar və başqa səbəblər nəticəsində sınmış və yerə yıxılmış ağac və kolların mənimsənilməsi və yaxud köküstə quru ağacların özbaşına qırılmasına görə-

 fiziki şəxslər yüz manatdan beş yüz manatadək məbləğdə, vəzifəli şəxslər beş yüz manatdan min manatadək məbləğdə cərimə edilir.";

* 1. 253.2-ci maddədə “Meşə fonduna daxil olmayan ağac və ya kol əkililərinin” sözləri “Meşə fonduna daxil olmayan sahələrdə köküstə yaş ağac və ya kolların” sözləri ilə əvəz edilsin;
	2. aşağıdakı məzmunda 253.2-1-ci maddəsi əlavə edilsin;

 "253.2.-1. Meşə fonduna daxil olmayan sahələrdə kökdən kəsilmiş, həmçinin külək, qar və başqa səbəblər nəticəsində sınmış və yerə yıxılmış ağacların qanunsuz mənimsənilməsi və yaxud köküstə quru ağacların özbaşına qırılmasına görə-

 fiziki şəxslər iki yüz manatdan səkkiz yüz manatadək məbləğdə, vəzifəli şəxslər səkkiz yüz manatdan min beş yüz manatadək məbləğdə cərimə edilir.";

* 1. 253.4-cü maddə aşağıdakı redaksiyada verilsin:

 "Meşə sahələrində və ya meşə fonduna daxil olmayan sahələrdə köküstə yaş ağacların boy artımı dayanacaq dərəcəyə qədər zədələnməsinə görə-

 fiziki şəxslər iki yüz manat miqdarında, vəzifəli şəxslər beş yüz manat miqdarında, hüquqi şəxslər min beş yüz manat miqdarında cərimə edilir.";

* 1. Qeyd hissənin 2-ci bəndidə “xüsusi mülkiyyətdə olan həyətyanı və bağ sahələrindəki yaşıllıqlara” sözləri “xüsusi mülkiyyətdə olan yaşıllıqlara” sözləri  ilə əvəz edilsin.
1. 272-ci maddə aşağıdakı redaksiyada verilsin:

 "**Maddə 272. Balıq və digər su bioresurslarının mühafizəsi qaydalarının pozulması**

 272.1. Balıq və digər su bioresurslarını qanunsuz tutma və ya mühafizə qaydalarının pozulmasına görə-

 inzibati xətanın törədilməsində alət və ya inzibati xətanın bilavasitə obyekti olmuş predmetlər müsadirə edilməklə və ya müsadirə edilməməklə yeddi yüz manatdan min yeddi yüz manatadək məbləğdə cərimə edilir.

 272.2. Balıqçılıq su obyektlərində istismar edilən su təsərrüfatı obyektlərinin balıqqoruyucu qurğularla təchiz edilməməsinə görə -

  fiziki şəxslər yeddi yüz manatdan min manatadək məbləğdə, vəzifəli şəxslər iki min manatdan üç min manatadək məbləğdə, hüquqi şəxslər on iki min manatdan on beş min manatadək məbləğdə cərimə edilir.

Qeyd: Bu Məcəllənin 272-ci maddəsi həmin maddədə göstərilən əməllər Azərbaycan Respublikasının Cinayət Məcəlləsinin müvafiq maddələrinə əsasən cinayət məsuliyyətinə səbəb olmadıqda tətbiq edilir.".

1. Aşağıdakı məzmunda 272-1-ci maddə əlavə edilsin:

 " Maddə 272-1. Ov qaydalarının pozulması

 272-1.1. Müvafiq icazə olmadan və ya qadağan olunmuş yerlərdə, yaxud qadağan olunmuş müddətlərdə, qadağan olunmuş alətlərlə və ya üsullarla ovçuluq obyektlərinin izlənilməsi, təqib edilməsi, tutulması və vurulması, habelə digər ov qaydalarının pozulmasına görə-

 inzibati xətanın törədilməsində alət və ya inzibati xətanın bilavasitə obyekti olmuş predmetlər müsadirə edilməklə və ya müsadirə edilməməklə min manatdan iki min manatadək məbləğdə cərimə edilir və ya ov hüququ bir ilədək müddətə məhdudlaşdırılmaqla min manatdan iki min manatadək məbləğdə cərimə edilir.

 Qeyd: Bu Məcəllənin 272-1-ci maddəsi həmin maddədə göstərilən əməllər Azərbaycan Respublikasının Cinayət Məcəlləsinin müvafiq maddələrinə əsasən cinayət məsuliyyətinə səbəb olmadıqda tətbiq edilir.

1. 273-cü maddə üzrə:
	1. maddənin adına “obyektlərindən” sözündən sonra “mühafizə və” sözləri əlavə edilsin;
	2. 273.0.6-cı hissənin sonunda "görə-" sözü nöqtəli vergül işarəsi ilə əvəz edilsin və aşağıdakı məzmunda 273.0.7- 273.8-ci hissələr əlavə edilsin:

"273.0.7. elmi-tədqiqatlar istisna olmaqla, tibbi və texniki müdaxilə etmək, heyvanlarının xarici görkəmini dəyişdirmək və ya digər qeyri‑müalicəvi məqsədlə cərrahi əməliyyatların (quyruğun kəsilməsi, qulaqlarının kəsilməsi, devokalizasiya, dırnaq və dişlərin çıxarılması) aparılması;

273.0.8. heyvanların icazə olmadan təbii mühitdən ayırmaqla və ya digər qanunsuz yollarla əldə etməklə, yarımsərbəst və ya qeyri-sərbəst şəraitdə müvafiq tələblərə riayət etmədən ticarəti, yetişdirilməsi, saxlanmasına görə-";

4.3. maddənin sanksiyası aşağıdakı redaksiyada verilsin:

“fiziki şəxslər min manatdan iki min manatadək məbləğdə, vəzifəli şəxslər üç min manatdan üç min beş yüz manatadək məbləğdə, hüquqi şəxslər beş min beş yüz manatdan yeddi min manatadək məbləğdə cərimə edilir.".

1. 274-cü maddə aşağıdakı redaksiyada verilsin:

 “**Maddə 274. Heyvanla rəhmsiz rəftar etmə**

 274.1 Heyvanla rəhmsiz rəftar (ağrı, əzab, işgəncə vermə, qəddar davranma) etməyə görə -

 fiziki şəxslər min manatdan min beş yüz manatadək, vəzifəli şəxslər min beş yüz manatdan iki min manatadək məbləğdə cərimə edilir.

 274.2. Heyvana rəhmsiz rəftar açıq formada, o cümlədən heyvanları döyüşdürməklə nümayiş etdirildikdə -

 fiziki şəxslər min manatdan min beş yüz manatadək, vəzifəli şəxslər min beş yüz manatdan iki min manatadək məbləğdə cərimə edilir.

 274.3. Heyvana rəhmsiz rəftar onun şikəst edilməsinə səbəb olduqda –

 fiziki şəxslər min beş yüz manatdan iki min manatadək, vəzifəli şəxslər iki min manatdan üç min manatadək məbləğdə cərimə edilir.

 274.4. Heyvana rəhmsiz rəftar onun məhvinə səbəb olduqda –

 fiziki şəxslər iki min manatdan üç min manatadək, vəzifəli şəxslər üç min manatdan dörd min manatadək məbləğdə cərimə edilir.".

1. Aşağıdakı məzmunda 274-1-ci maddə əlavə edilsin:

 **"Maddə 274-1. Heyvanlarla rəhmsizcəsinə davranışın təbliğ edilməsi və heyvanlarla rəhimsizcəsinə davranışa çağırışlar edilməsinə, heyvanlarla rəhmsizcəsinə davranışı özündə əks etdirən materialların, o cümlədən foto və video görüntülərin əyləncə və ya kommersiya məqsədləri üçün istifadə edilməsi**

 Heyvanlarla rəhmsizcəsinə davranışın təbliğ edilməsi və heyvanlarla rəhimsizcəsinə davranışa çağırışlar edilməsinə, heyvanlarla rəhmsizcəsinə davranışı özündə əks etdirən materialların, o cümlədən foto və video görüntülərin əyləncə və ya kommersiya məqsədləri üçün istifadə edilməsinə görə -

 fiziki şəxslər beş yüz manatdan min beş yüz manatadək, vəzifəli şəxslər iki min manatdan beş min manatadək məbləğdə cərimə edilir.".

1. 274-cü maddə aşağıdakı redaksiyada verilsin:

 **"Maddə 291. Qırmızı kitaba daxil edilmiş heyvan, bitki növlərinin, balıq və digər su bioresurslarının istifadə və mühafizəsi üzrə tələblərin pozulması**

 Azərbaycan Respublikasının Qırmızı kitabına daxil edilmiş və xüsusi mühafizə olunan heyvan, bitki növlərinin, balıq və digər su bioresurslarının istifadə və mühafizəsi üzrə tələblərin yerinə yetirilməməsinə görə-

 fiziki şəxslər min manatdan dörd min manatadək, vəzifəli şəxslər iki min manatdan on min manatadək məbləğdə cərimə edilir."

 İlham Əliyev

Azərbaycan Respublikasının Prezidenti

Bakı şəhəri, “\_\_\_\_”\_\_\_\_\_\_\_\_\_\_\_\_\_2022 -ci il

 №\_\_\_\_\_\_\_

 **“Heyvanlar aləmi haqqında” Azərbaycan Respublikasının Qanununda dəyişiklik edilməsi barədə**

AZƏRBAYCAN RESPUBLİKASININ QANUN LAYİHƏSİ

Azərbaycan Respublikasının Milli Məclisi Azərbaycan Respublikası Konstitusiyasının 94-cü maddəsinin I hissəsinin 20-ci bəndini rəhbər tutaraq **qərara alır:**

[“Heyvanlar aləmi haqqında”](http://www.e-qanun.az/framework/3850) Azərbaycan Respublikasının Qanununda (Azərbaycan Respublikasının Qanunvericilik Toplusu, 1999, № 8, maddə 470; 2004, № 2, maddə 57, № 7, maddə 505, № 11, maddə 902; 2007, № 10, maddə 938; 2008, № 6, maddə 460; 2012, № 11, maddə 1045; 2015, № 4, maddə 363; 2017, № 12 (I kitab), maddə 2195; 2018, № 1, maddə 14; 2020, № 7, maddə 823; 2021-ci il, № 12, maddə 1315) 53-cü maddəsinin birinci hissəsində aşağıdakı dəyişikliklər edilsin:

* 1. on ikinci abzas aşağıdakı redaksiyada verilsin:

 "heyvanlarla rəhmsizcəsinə davranması nəticəsində onları şikəst və ya məhv etdikdə, rəftar açıq formada, o cümlədən heyvanları döyüşdürməklə nümayiş etdirildikdə, habelə rəhmsizcəsinə davranış təbliğ edildikdə və bu davranışa çağırışlar edildikdə, heyvanlarla rəhmsizcəsinə davranışı özündə əks etdirən materiallar, o cümlədən foto və video görüntülər əyləncə və ya kommersiya məqsədləri üçün istifadə edildikdə;";

* 1. on səkkizinci abzas iyirminci abzas hesab edilsin və aşağıdakı məzmunda on səkkizinci və on doqquzuncu abzaslar əlavə edilsin:

"elmi-tədqiqatlar istisna olmaqla, tibbi və texniki müdaxilə etmək, heyvanlarının xarici görkəmini dəyişdirdikdə və ya digər qeyri‑müalicəvi məqsədlə cərrahi əməliyyatlar (quyruğun kəsilməsi, qulaqlarının kəsilməsi, devokalizasiya, dırnaq və dişlərin çıxarılması) apardıqda;

heyvanları icazə olmadan təbii mühitdən ayırmaqla və ya digər qanunsuz yollarla əldə etməklə, yarımsərbəst və ya qeyri-sərbəst şəraitdə müvafiq tələblərə riayət etmədən ticarət etdikdə, yetişdirdikdə, saxlandıqda".

 İlham Əliyev

 Azərbaycan Respublikasının Prezidenti

Bakı şəhəri, “\_\_\_\_”\_\_\_\_\_\_\_\_\_\_\_\_\_2022 -ci il

 №\_\_\_\_\_\_\_

**Azərbaycan Respublikasının Meşə Məcəlləsində dəyişiklik edilməsi barədə**

AZƏRBAYCAN RESPUBLİKASININ QANUN LAYİHƏSİ

Azərbaycan Respublikasının Milli Məclisi Azərbaycan Respublikası Konstitusiyasının 94-cü maddəsinin I hissəsinin 17-ci bəndini rəhbər tutaraq, **qərara alır:**

[Azərbaycan Respublikası Meşə Məcəlləsinin](http://e-qanun.az/framework/46941) (Azərbaycan Respublikasının Qanunvericilik Toplusu, 1998, № 3, maddə 139; 1999, № 8, maddə 476; 2004, № 11, maddə 902; 2007, № 5, maddə 436; 2008, № 5, maddə 348; 2010, № 4, maddə 274; 2012, № 6, maddə 496; 2016, № 6, maddə 989, № 12, maddə 2007; 2017, № 3, maddə 343; 2019, № 6, maddə 987; 2020, № 12 (I kitab), maddə 1423; 2021-ci il, № 6, I kitab, maddə 541) 7-ci maddəsinin üçüncü abzasında “xüsusi mülkiyyətdə olan həyətyanı və bağ sahələrindəki yaşıllıqlar” sözləri "xüsusi mülkiyyətdə olan yaşıllıqlar” sözləri ilə əvəz edilsin.

 İlham Əliyev

 Azərbaycan Respublikasının Prezidenti

Bakı şəhəri, “\_\_\_\_”\_\_\_\_\_\_\_\_\_\_\_\_\_2022 -ci il

 №\_\_\_\_\_\_\_

**“Yaşıllıqların mühafizəsi haqqında” Azərbaycan Respublikasının Qanununda dəyişiklik edilməsi barədə**

AZƏRBAYCAN RESPUBLİKASININ QANUN LAYİHƏSİ

Azərbaycan Respublikasının Milli Məclisi Azərbaycan Respublikası Konstitusiyasının 94-cü maddəsinin I hissəsinin 11-ci bəndini rəhbər tutaraq, **qərara alır:**

 “[Yaşıllıqların mühafizəsi haqqında](http://e-qanun.az/framework/27970)” Azərbaycan Respublikası Qanununun (Azərbaycan Respublikasının Qanunvericilik Toplusu, 2014, № 6, maddə 606; 2017, № 12 (I kitab), maddə 2208; 2018, № 3, maddə 402, № 10, maddə 1964; 2019, № 6, maddə 990;2021-ci il, № 6, I kitab, maddə 548) 3-cü maddəsində "xüsusi mülkiyyətdə olan həyətyanı və bağ sahələrindəki yaşıllıqlar” sözləri “xüsusi mülkiyyətdə olan yaşıllıqlar” sözləri ilə əvəz edilsin.

 İlham Əliyev

 Azərbaycan Respublikasının Prezidenti

Bakı şəhəri, “\_\_\_\_”\_\_\_\_\_\_\_\_\_\_\_\_\_2022-ci il

 №\_\_\_\_\_\_\_